אבי חימי

אבי חימי (נולד ב-6 באפריל 1959) הוא עורך דין פלילי שכיהן כראש לשכת עורכי הדין בישראל מפברואר 2019 ועד להתפטרותו מן התפקיד בפברואר 2023.

==רקע אישי==
חימי נולד וגדל בקריית שמונה, במשפחה בת שמונה אחים ואחיות. הוריו וחמישה מאחיו עלו ממרוקו והתיישבו בקריית שמונה בשנת 1956. את לימודיו התיכוניים עשה בפנימייה הצבאית שליד בית הספר הריאלי בחיפה.

הוא שירת בצה"ל במשך שש שנים, תחילה בגולני ואחר כך כקצין בבסיס הדרכה לטירונים בחיל המשטרה הצבאית, והשתחרר בדרגת סרן.

==עבודה משפטית==
חימי בוגר הפקולטה למשפטים (LLB) של אוניברסיטת תל אביב (1990). במהלך לימודיו באוניברסיטה עבד כטרום מתמחה במשרדו של עו"ד צבי לידסקי, והמשיך בהתמחות באותו משרד. לאחר מכן המשיך בהתמחות בבית משפט השלום בנתניה ובפרקליטות מחוז מרכז. 

מיד לאחר הסמכתו פתח משרד עצמאי המתמקד בתחום המשפט הפלילי. בין השאר ייצג את שלום דומרני, את השר שלמה בניזרי, את הכדורגלן עומרי קנדה, ואת ראש עיריית קריית מלאכי, מוטי מלכה.

מאז שנת 2011 הוא משמש יו"ר (משותף) של הפורום הפלילי הארצי של לשכת עורכי הדין, ומכהן כיו"ר הוועדה המייעצת לשר הפנים לענייני פליטים. כמו כן, הוא מרצה לסדר דין פלילי במכללה האקדמית נתניה.

בשנים 2012–2013 הגיש כעשר תוכניות רדיו בתוכנית "הפרקליטים" ברדיו "קול ברמה" החרדי, שדנה בסוגיות משפטיות אקטואליות.

חימי מונה על ידי ראש לשכת עורכי הדין, אפי נוה, לממונה על מחוז המרכז בלשכה. תפקיד זה מקביל ליושב ראש ועד מחוז, שכן מחוז המרכז טרם הופרד סופית ממחוז תל אביב.

== ראש לשכת עורכי הדין ==
בפברואר 2019, בעקבות פרשת מינויי שופטים תמורת שוחד ופרישתו של אפי נוה מראשות לשכת עורכי הדין, נבחר חימי, המועמד מטעם אפי נוה שאף הגיע להצביע עבורו, לראש הלשכה הזמני עד הבחירות הכלליות בלשכה שהתקיימו ב־18 ביוני 2019.

בתחילת אפריל 2019 החל חימי לפעול למינוי שופט בית המשפט העליון בדימוס, עו"ד יורם דנציגר, כנציג לשכת עורכי הדין בוועדה למינוי שופטים, אך בהמשך זנח הבטחה זו והוביל לבחירתו של עו"ד מוחמד נעמאנה לתפקיד זה. ב-18 ביוני 2019 גבר בבחירות לראשות לשכת עורכי הדין על עו"ד ציון אמיר, ונבחר לתפקיד.

בדצמבר 2022 הזהיר חימי מפני יוזמות לשינוי מערכת המשפט, כגון ביטול שיטת הסניוריטי וחקיקת פסקת התגברות, וכינה אותם "שינוי שיטת המשטר בישראל". עו"ד יצחק נטוביץ', ראש סיעת "אמונה במשפט" והמשנה ליו"ר הלשכה, מתח ביקורת על דבריו וטען כי התנהלותו פוליטית וכי הוא "תופס צד". בתגובה לביקורת זו טען חימי כי נטוביץ' "מנסה להכניס פוליטיקה נלוזה ללשכה", ופיטר אותו.<ref></ref>

בינואר 2023 תקף את תוכנית הרפורמות<ref></ref> של שר המשפטים יריב לוין וטען כי הוא וכי . <ref></ref>

===טענות לביצוע מעשה מגונה===
בסוף ינואר 2023 פרסמה אילה חסון עדות לפיה בתוך השנה שקדמה לפרסום ביצע חימי מעשה מגונה במהלך שיחת וידאו עם עורכת דין, שלה כתב לפי בקשתה מכתב המלצה לשפיטה. תחילה טען שאינו צריך להתייחס למעשים בהסכמה, בין אם נעשו ובין לאו, וטען שהפרסום הגיע בעקבות הדעות שהביע בנושא הרפורמה המשפטית.<ref></ref> בהמשך, ובעקבות התחקיר, טען חימי שהיחסים התנהלו בהסכמה במשך מספר שנים, בניגוד לטענת עורכת הדין שהדברים לא נעשו בהסכמה.<ref></ref> בעקבות התחקיר התפטר חימי מתפקידו כראש לשכת עורכי הדין.<ref></ref> המשטרה הודיעה שפתחה בבדיקת הטענות כלפיו.<ref></ref> באפריל 2024 הגיש חימי עקב הפרסום תביעה לפיצוי בסך 9.2 מיליון ש"ח נגד אילה חסון, חדשות 13 ועו"ד הילה יחזקאל.

==פעילות ציבורית==
חימי משמש יו"ר עמותת "עתיד לצעירים", המנהלת מאבק נגד שימוש בסמים, אלכוהול ואלימות בקרב בני נוער במגזרים היהודי, הערבי והבדואי.

הוא התמודד על ראשות עיריית ראש העין, וכיהן כחבר מועצה בעיר בשנים 1998–2003.

== חיים אישיים ==
אבי חימי נשוי לחנה חימי, ד"ר לקרימינולוגיה, מרצה ועובדת סוציאלית. הם מתגוררים בראש העין, ולהם שתי בנות.

==בתרבות הפופולרית==
ב-2019 שודרה הסדרה "הנערים" של רשת HBO, בה הופיעה דמותו של חימי והוא גולם על ידי שמיל בן ארי.

==קישורים חיצוניים==

* 

* [https://web.archive.org/web/20140702171455/http://duns100.globes.co.il/companies-1000855675 אבי חימי] בדירוג של גלובס DUN'S 100
* [https://web.archive.org/web/20140824010435/http://www.law4all.co.il/psakdin_Layers.asp?LRowID=175 אבי חימי] באתר המדריך המשפטי לאזרח
* 
* 	
* 
* 
* 
* 
* 
* [https://www.facebook.com/IsraelBarAssociation/posts/4665292790196397 נאומו של אבי חימי בכנס חיפה למשפט 2021], 4 באוקטובר 2021
* 

==הערות שוליים==

קטגוריה:קריית שמונה: אישים
קטגוריה:בוגרי אוניברסיטת תל אביב: משפטים
קטגוריה:עורכי דין פליליים ישראלים
קטגוריה:ראשי לשכת עורכי הדין
קטגוריה:חברי מועצת העיר ראש העין
קטגוריה:סגל רדיו קול ברמה
קטגוריה:בוגרי הפנימייה הצבאית לפיקוד חיפה
קטגוריה:ישראלים שנולדו ב-1959